**298 - Prosiect Gwyddonol Bl.10 a dan 19 oed**

**Beirniad – Huw Hall Williams**

Beirniadaeth unigol

Yw Chwarae gemau cyfrifiadurol yn effeithio ar iechyd a lles pobl ifanc?

Mae’r adroddiad yn dechrau drwy adrodd ffeithiau a ffigyrau faint o amser mae pobl ifanc yn treulio yn chwarae’u gemau cyfrifiadurol, dechrau diddorol ond falle bod angen edrych am dystiolaeth ychydig mwy diweddar gan fod erthyglau a gyhoeddwyd yn deillio o 2003 a 1995.

Mae’r adroddiad yn parhau i drafod effeithiau cymdeithasol, risg iechyd a manteision chwarae gemau cyfrifiadurol ac eto yn adrodd ffeithiau positif a negyddol. Mae’r dystiolaeth a nodwyd o erthyglau a gyhoeddwyd yn Efrog Newydd a Missouri. Bydda’u hedrych am tystiolaeth ychydig yn agosach i adre ac efallau ychydig yn fwy ddiweddar yn cario pwysau.

Mae ymateb o’r ymchwil craidd yn ddiddorol iawn ac yn amlwg fod pobl a atebodd yr holiadur yn cyd-fynd ar ymchwil ar erthyglau.

Mae’r canlyniad o bedwar llinell braidd yn wan a falle bydda’u siarad ag arbenigwr meddygol yn cefnogi safbwynt yr awdur.

Sut mae gweithio shifft yn effeithio ar ffordd o fyw a iechyd?

Mae’r adroddiad yn dechrau drwy ddisgrifio ystyr ‘gweithio shifft’ ac yn cefnogi ffeithiau ac erthyglau a gyhoeddwyd yn 2015, teimlaf yma gelli’r yr awdur disgrifio’r gwahanol fathau o shifft ac oriau gweithio. Mae adroddiad yn amlinellu peryglon i iechyd a bywyd cymdeithasol gweithwyr a’u teuluoedd ond, ar y cyfan, yn anwybyddu agweddau positif gweithio shifft.

Cynlluniwyd holiadur a dosbarthwyd yn bennaf i fyfyrwyr o fewn goleg, er bod ymateb diddorol teimlaf falle byddai holi gweithwyr o fewn diwydiant sydd yn gweithio shifft wedi bod yn fuddiol, mae’r awdur yn cadarnhau hyn yn y casgliad ar werthusiad.

Mae’r adroddiad yn amlinellu problemau meddygol ac iechyd gweithwyr shifft ac mae’r testun yn ddiddorol dros ben , teimlaf y gall awdur yr adroddiad wedi ymchwilio yn ddyfnach i'r pwnc a ddigon hawdd cefnogi’r gwerthusiad drwy siarad llaw gyntaf a gweithwyr shifft.

Sut mae epilepsy yn effeithio ar fywydau pobl ifanc?

Mae’r adroddiad yn dechrau a disgrifiad da o ‘Beth yw Epilepsi’ ac yna’n disgrifio pedwar math ar effaith ar yr ymennydd. Mae tystiolaeth yma o effaith Epilepsi ar bobl ac yn sôn am ADHD, anhwylder niwrolegol a marwolaeth.

Mae’r holiadur wedi’i gynllunio yn dda ac yn caniatáu’r awdur i ddadansoddiad atebion, yn anffodus mae cwestiwn 4 sydd yn holi ‘Beth mae pob ifanc gydag epilepsi yn gallu a ddim yn gallu gwneud?’ heb eu dadansoddi na’u hadroddi.

Yn y gwerthusiad mae’r awdur yn sôn am berthynas a ffrind sydd yn dioddef o epilepsi, a fydda gyfweliad ar ddau yn disgrifio sut mae clefyd yn effeithio ar fywyd yn helpu ateb cwestiwn yr adroddiad?

Ar y cyfan adroddiad da ac yn ateb y cwestiwn a ofynnwyd.

Beirniadaeth

Wrth feirniadu roeddwn yn chwilio am ateb i'r cwestiwn a ofynnwyd ar glawr pob adroddiad . Roedd rhannau da ac addysgol ym mhob un a theimlaf y dylid gwobrwyo fel y ganlyn:

1) Sut mae epilepsy yn effeithio ar fywydau pobl ifanc? – gan Fflur Jones – B72766

2) Sut mae gweithio shifft yn effeithio ar ffordd o fyw a iechyd? - gan Annie Green

3) Yw Chwarae gemau cyfrifiadurol yn effeithio ar iechyd a lles pobl ifanc? – gan Rachael Law – B72713